Kykula (vrch v Kysuckej vrchovine, Lodno)

Kykula () je vrch v Kysuckej vrchovine. Leží nad obcou Lodno, približne  severovýchodne od Kysuckého Nového Mesta.

Poloha 
Nachádza sa v strednej časti pohoria, v geomorfologickom podcelku Vojenné. Vrch leží v Žilinskom kraji, na hranici okresov Čadca a Kysucké Nové Mesto a zasahuje na katastrálne územie obcí Stará Bystrica a Lodno. Najbližšími sídlami sú na severozápadnom úpätí ležiace Lodno, na juhozápadnom Povina, severne je situovaná Klubina a Stará Bystrica a východne Radôstka.

Opis 
Kykula je súčasťou hrebeňa, ktorý vedie z Hladkého vrchu () na Obelec (). Severným smerom sa nachádza Poľana () a Bartkov kopec (), západným Priehyb (), Žihľavný grúň () a Skáčkova hora (), južným Obelec a Ľadonhora () a východným Černatín () a Buganka (). Východne sa zvažujúce svahy odvodňuje Čiernatinský potok do Bystrice, voda zo západných odteká potokom Lodnianka do Kysuce. Vrchol traverzuje hrebeňový chodník z Krásna nad Kysucou.

Výhľady 
Nesúvislý riedky porast s horskými lúkami umožňuje obmedzený rozhľad. Z vhodných lokalít je vidieť najmä okolité vrchy pohoria, Kysucké a Moravsko-sliezske Beskydy, no tiež malú časť Krivánskej Fatry a Oravskej Magury a Javorníky.

Prístup 
 po  červenej trase hrebeňom (traverz vrcholu):
 zo severu z Krásna nad Kysucou cez sedlo Korcháň
 od juhu z rázc. Pod Obelcom cez rázc. Nad Matúškovou
 po  zelenej trase:
 od juhozápadu z Poviny cez rázc. Nad Matúškovou
 z Radôstky cez rázc. Černatín
 zo severozápadu z Lodna cez rázc. Korcháň
 od severovýchodu zo Starej Bystrice cez sedlo Korcháň

Referencie

Pozri aj 
 Vojenné
 Zoznam vrcholov v Kysuckej vrchovine

Externé odkazy 
 Poloha na turistickej mape

Vrchy v Kysuckej vrchovine
Vrchy pod 1000 metrov na Slovensku
Vrchy v okrese Čadca
Vrchy v okrese Kysucké Nové Mesto
Stará Bystrica
Lodno